wickkiey/tamil-wikipedia-markdown huggingface dataset:
# காக்கத்தியர்

யால் 1261இல் கட்டப்பட்ட சிவன் கோயில் தோரண வாயில், வாரங்கல்]]  
**காக்கத்தியர்கள்** (*Kakatiya dynasty*) ஆந்திர அரச வம்சத்தவர்கள். அவர்கள் அதிகப்படியான ஆந்திர நிலங்களை, அதாவது இன்றைய நாட்களில் ஆந்திரப் பிரதேசம் என்றழைக்கப்படும் பகுதிகள் அனைத்தையும் பொ.ஊ. 1083ஆம் ஆண்டு முதல் 1323ஆம் ஆண்டு வரை ஆண்டவர்கள். அவர்களின் தலைநகரமாய் ஓருகல்லு என்னும் நகரம் விளங்கியது. இன்றைய நாட்களில் அந்நகரம் வாரங்கல் என அழைக்கப்படுகிறது. காகத்தியர்கள் ஆரம்பத்தில் சமண மதத்தைப் பின்பற்றியதாகவும் பின்பு காலப் போக்கில் சைவ சமயத்திற்கு மாறியதாகவும் வரலாறு உள்ளது. டெல்லி சுல்தான்களின் படையெடுப்பிற்கு முன்பு வரை நிலைத்திருந்த பல அரச வம்சங்களுள் இதுவும் ஒன்று.  

## வரலாறு
பல கல்வெல்டுகள் காக்கத்தியர்களை தெலுங்கானாவைச் சேர்ந்த கம்மவார் இனத்திலுள்ள துர்ஜய வம்சத்தில், வல்லுட்டுல கோத்திரத்தில் தோன்றியவர்களாக கூறுகிறுது.  

பிராமணர்கள் எழுதிய அஷ்டதச புராணங்களுள் ஒன்றான துருவாச புராணத்தில் உள்ளதாவது, காக்கத்திய மாமன்னர் பிரதாப ருத்திரர் கம்ம மகராஜ வம்சத்தில் பிறந்த ஒரு கம்ம இளவரசன். சில வரலாற்று அறிஞர்கள் காக்கத்தியர்களை கம்மவார்கள் என ஒப்புக்கொள்கின்றனர். இந்த காக்கத்தியர்கள் ஆதிகாலத்தில் நத்தவாட்டில் உள்ள நந்திகாமா எனும் இடத்திற்கு அருகில் உள்ள மகல்லு எனும் கிராமத்தில் இருந்து வாராங்கல் எனும் இடத்திற்கு இடம்பெயர்ந்ததாக குறிப்புகள் உள்ளன. பொ.ஊ. 956ஆம் வருடத்தைச் சேர்ந்த சாளுக்ய தனராணவுடு கல்வெட்டு இதைச் சுட்டுகிறது. காக்கத்தியர்கள் சில நேரங்களில் ராஷ்ட்ரகுட கிராம தலைவர்களாக பணியாற்றியுள்ளனர், பின்பு சாளுக்யர்களுக்கு சமந்தராஜாக்களாகவும் பணியாற்றி உள்ளனர். முசுனுரி நாயக்கர்களும் கம்மவார் இனத்தில் உள்ள முசுனுரி குலத்தில் பிறந்தவர்களே.  

## இராணி ருத்திரமாதேவி
ருத்திரமாதேவி பொ.ஊ. 1259 முதல் 1295 வரை தக்காணத்தில் வாரங்கல்லை ஆண்ட காகதீய அரசியார் ஆவார். வாரங்கல்லை ஆண்ட கணபதிதேவரின் மகளான இவர், தம் தந்தையின் மரணத்தைத் தொடர்ந்து அரசியாக முடிசூட்டிக் கொண்டார். கிழக்குச் சாளுக்கியத்தில் நைதவோலுவின் இளவரசனான வீரபத்திரன் என்பவரை மணம் செய்துகொண்டார். இவரது தொடக்கக்கால ஆட்சியில் சிற்றரசர்கள் பலர் தொல்லை கொடுத்து வந்தனர். அரசிக்கு உறுதுணையாக இருந்த அம்பதேவர் உதவியுடன் அத்தொல்லைகளை அடக்கினார். யாதவத் தலைவர் மகாதேவர் இவரை எதிர்த்துப் போர்செய்து தோல்வி அடைந்தார். இப்போர்களில் ருத்திரமாதேவியின் பேரன் பிரதாபருத்திரன் வெற்றிவாகை சூடினான். ருத்திரமாதேவி பொ.ஊ. 1280-ஆம் ஆண்டு பிரதாபருத்திர தேவரை இளவரசராக நியமித்தார்.  

எட்டாண்டுகளுக்கு பின் அம்பதேவர் ஒய்சாளர், யாதவர் ஆகியோரைத் துணைக்கு சேர்த்துக் கொண்டு, ருத்திரமாதேவிக்கு எதிராகப் போர் தொடுத்தார். பொ.ஊ. 1291-இல் பிரதாபருத்திரர் அதனை அடக்கி வெற்றிவாகை சூடினார். பொ.ஊ. 1295-இல் ருத்திரமாதேவி காலமானபோது பிரதாபருத்திரர் 'இரண்டாம் பிரதாபருத்திரர்' என்ற பெயருடன் முடிசூட்டிக் கொண்டார்.  

## மேற்கோள்களும் குறிப்புகளும்
# தமிழ்க் காப்பியங்கள் (காலநிரல்)

காப்பியம் என்பது தலைவனின் வரலாற்றைக் கூறும் இலக்கியம். காப்பியத் தலைவன் ஒருவனையோ, பலரையோ இது கொண்டிருக்கும். அறம், பொருள், இன்பம், வீடு என்னும் நாற்பொருளும் பயப்பதாக இருக்கும். செய்யுள் வடிவில் அமைந்திருக்கும். வேறு மொழியிலுள்ள நூலைத் தழுவி உருவாக்கப்பட்ட காப்பியங்களும் தமிழில் உண்டு. சமயம் தழுவிய காப்பியங்கள் தமிழில் மிகுதி.  

## 1
| நூற்றாண்டு | நூல் | யாப்பு | ஆசிரியர் | செய்யுள் எண்ணிக்கை | மூலமா, தழுவலா | சமயம் |  |
| --- | --- | --- | --- | --- | --- | --- | --- |
| (?) | சிலப்பதிகாரம் | ஆசிரியப்பா | இளங்கோவடிகள் | 5270 அடிகள் | மூலம் | பொது |  |
| 7 | மணிமேகலை | ஆசிரியப்பா | சீத்தலைச் சாத்தனார் | 4835 அடிகள் | மூலம் | பௌத்தம் |  |
| 8 | பெருங்கதை | ஆசிரியப்பா | கொங்குவேளிர் | 16,230 அடிகள் | தழுவல் | சைனம் |  |
| 9 | சீவக சிந்தாமணி | விருத்தம் | திருத்தக்க தேவர் | 3154 | தழுவல் | சைனம் |  |
| 9 | இராமாயணம் | விருத்தம் | கம்பர் | 10,480 | தழுவல் | பொது |  |
| 9 | வளையாபதி | விருத்தம் | (?) | - | (?) | (?) |  |
| 9 | பாரத வெண்பா | வெண்பா | பெருந்தேவனார் | 1180 | மூலம் | பொது | } |

## 2
| நூற்றாண்டு | நூல் | யாப்பு | ஆசிரியர் | செய்யுள் எண்ணிக்கை | மூலமா, தழுவலா | சமயம் |  |
| --- | --- | --- | --- | --- | --- | --- | --- |
| 10 | சூளாமணி | விருத்தம் | தோலாமொழித்தேவர் | 2131 | தழுவல் | சைனம் |  |
| 10 | குண்டலகேசி | பொது |  |  |  |  |  |
| 13 | யசோதர காவியம் | விருத்தம் | (?) | 320 | தழுவல் | சைனம் |  |
| 13 | திருவிளையாடல் | விருத்தம் | பெரும்பற்றப்புலியூர் நம்பி | 1752 | தழுவல் | சைவம் |  |
| 14 | பாரதம் | விருத்தம் | வில்லிபுத்தூரார் | 4351 | தழுவல் | பொது |  |
| 14 | கந்தபுராணம் | விருத்தம் | கச்சியப்ப சிவாசாரியார் | 10,345 | மூலம் | சைவம் | } |

## 4
| நூற்றாண்டு | நூல் | யாப்பு | ஆசிரியர் | செய்யுள் எண்ணிக்கை | மூலமா, தழுவலா | சமயம் |  |
| --- | --- | --- | --- | --- | --- | --- | --- |
| 15 | திருவாதவூரர் புராணம் | விருத்தம் | கடவுள்மாமுனிவர் | 545 | மூலம் | சைவம் |  |
| 15 | ஸ்ரீ புராணம் | உரைநடை | (?) | - | தழுவல் | சைனம் |  |
| 15 | உதயணகுமார காவியம் | விருத்தம் | (?) | 369 | தழுவல் | சைனம் |  |
| 15 | நாக்குமாரகாவியம் | விருத்தம் | (?) | - | - | - |  |
| 15 | காதம்பரி | விருத்தம் | ஆதிவராக கவி | 1232 | தழுவல் | பொது | } |

## 5
| நூற்றாண்டு | நூல் | யாப்பு | ஆசிரியர் | செய்யுள் எண்ணிக்கை | மூலமா, தழுவலா | சமயம் |  |
| --- | --- | --- | --- | --- | --- | --- | --- |
| 16 | அரிச்சந்திர புராணம் | விருத்தம் | வீரை ஆசுகவிராசர் | 1215 | மூலம் | பொது |  |
| 16 | புரூரவ சரிதை | விருத்தம் | ஐயம்பெருமாள் | சுமார் 1000 | மூலம் | பொது |  |
| 16 | நைடதம் | விருத்தம் | அதிவீர ராம பாண்டியன் | 1172 | தழுவல் | பொது |  |
| 16 | பாகவதம் | விருத்தம் | செவ்வைச்சூடுவார் | 4973 | தழுவல் | வைணவம் |  |
| 16 | பாகவதம் | விருத்தம் | அருளாளதாசர் | 9147 | தழுவல் | வைணவம் |  |
| 17 | பிரபோத சந்திரோதயம் | விருத்தம் | மாதை திருவேங்கட நாதர் | 2019 | தழுவல் | வேதாந்தம் | } |

## அடிக்குறிப்பு
# உறந்தைவளர் நாட்டுவளப்பம் (நூல்)



**உறந்தைவளர் நாட்டுவளப்பம்** என்பது முத்தையன் சேதிராயர் எழுதிய நூல். இவர் கல்லாதவர் எனவும் இவர் பாடிய பாடல்களை இவர் தம்பி குறித்து வைத்துக் கொண்டு, ஏட்டில் எழுதியதாகவும், பின்னர் அதைத் தாம் பிழைத் திருத்தி நூலாக வெளியிட்டதாகவும் நக்கீரர் கூறுகிறார். ஒரத்தநாடு வட்டத்தின் உள்ளூர் மக்களின் வாழ்வியல். வழிபாட்டு முறைகள், பண்பாடு, சாதிப் பிரிவுகள் ஆகியவற்றை எழுதியுள்ளார். முத்தையன் பாடிய சந்தம் கொண்ட பாடல்களுக்கு உரைநடையிலும் விளக்கியுள்ளார் நக்கீரர். சில தகவல்களுக்கு ஆதாரங்கள் கிடைக்கவில்லை என்று கூறியுள்ளார். பிற நூலாசிரியர்களின் சான்றுகள் ஆங்காங்கே எடுத்தாளப்பட்டுள்ளன. இந்த சுற்றுப்புறத்து ஊர்களின் சென்ற நூற்றாண்டின் வாழ்வியலை அறிய முடிகிறது.  

## வெளியிணைப்புகள்
# துவார்த்தே பர்போசா


**துவார்தே பர்போசா** (*Duarte Barbosa*, 1480, லிஸ்பன், போர்த்துக்கல் - 1 மே 1521, பிலிப்பைன்ஸ்) போர்த்துகல்லைச் சேர்ந்த எழுத்தாளர் மற்றும் கடல்வழிப் பயணி ஆவார். கி.பி 1500 மற்றும் 1516-17 இடையே போர்த்துகீசியர் இந்தியாவில் (கேரள மாநிலத்தின் கண்ணூர்) நடத்திய தொழிற்சாலைகளில் எழுத்தராகவும், மலையாள மொழிபெயர்ப்பாளராகவும் பணிபுரிந்தார். தனது மைத்துனர் பெர்டினென்ட் மகெலன்]] தலைமையில் உலகைச் சுற்றிய முதல் கடல் பயணத்தில் இணைந்து கொண்டார்.  

அவர் கி.பி 1516-ல் எழுதிய "துவார்த்தே பர்போசாவின் நூல்" (Livro De Duarte Barbosa) இந்தியப் பெருங்கடல் பயணம் குறித்த போர்த்துகீசியம் பயண இலக்கியம் நூல்களில் முன்னோடியாகும்.  

கி.பி 1521-ல் பிலிப்பைன்ஸ் சென்ற பர்போசா, செபு தீவின் அரசர் ராஜா ஹுமாபான் (rajah Humabon) உடன் போர்த்துகீசியர் நடத்திய போரில் மகெலனுடன் பங்கு கொண்டார். போரில் வென்ற செபு அரசர் அளித்த விருந்தில் கலந்து கொண்ட பர்போசா, நஞ்சு கலந்த உணவின் மூலம் கொல்லப்பட்டார்.  


## நூல்பட்டியல்
- Duarte Barbosa, Mansel Longworth Dames, (1518) "The book of Duarte Barbosa: an account of the countries bordering on the Indian Ocean and their inhabitants", Asian Educational Services, 1989,
# திருக்களிற்றுப்படியார் அனுபூதி உரை

**திருக்களிற்றுப்படியார் அனுபூதி உரை** என்னும் இந்த உரைநூல் 15 ஆம் நூற்றாண்டில் தோன்றியது. திருக்களிற்றுப்படியார் என்னும் நூல் 12 ஆம் நூற்றாண்டில் தோன்றிய சைவ சித்தாந்த நூல். தில்லை நடராசனின் அம்பலத்துக்கு ஏறும் படிக்கட்டு யானையின் துதிக்கையிலிருந்து யானையின் மத்தகமாகிய ஆள் ஏறியிருக்கும் பகுதிக்கு ஏறுவது போல அமைந்திருப்பதால் அதனைக் 'களிற்றுப்படி' எனக் குறிப்பிட்டு தில்லையம்பலவாணனின் பேறு அடைய வழிகாட்டும் நூல் திருக்களிற்றுப்படியார்.  

இது தில்லைநாதனையும், நூலையும் அனுபவித்து எழுதிய உரை ஆதலால் 'அனுபூதி உரை' என்னும் பெயரினைப் பெற்றுள்ளது. 1962 ஆம் ஆண்டு அச்சாகி வெளிவந்துள்ள இந்த நூலில் இந்த உரைநூலை இயற்றியவரின் பெயர் குறிப்பிடப்படவில்லை. எனினும் இந்த உரையில் கையாளப்பட்டுள்ள 'ஒழிவு', 'கழற்றி' என்னும் சொற்களை ஒப்புநோக்கி இதன் உரையாசிரியர் 'கண்ணுடைய வள்ளல்' என்னும் முடிவுக்கு அறிஞர் அருணாசலம் வருகிறார்.  

இந்த உரையில் உரையாசிரியர் நூலாசிரியரை ஒரு பாடலைப் பாடிச் சேர்த்துப் போற்றியுள்ளார். அந்தப் பாடல்;  
:பொருளும் மனையும் அற மறந்து போகம் மறந்து புலன் மறுந்து  
:கருவி கரணம் அவை மறந்து காலம் மறந்து கலை மறந்து  
:தமுமம் மறந்து தவம் மறந்து தம்மை மறந்து தற்பரத்தோடு  
:உருகி உருகி ஒரு தீர்மை ஆயேவிட்டார் உய்யவந்தார்.  
## அடிக்குறிப்பு
# வார்ப்புரு:தகவல் சட்டம் சமயகுழுமம்



| headerstyle = background-color: #d2ccb9  

| header1 =  
| data2 = }}}  

| header3 =  
| data4 = }  

| header5 =  

| data6 =  

| header7 = }  

| label8 = }  
| data8 = }}  
| label9 = }  
| data9 = }}  
| label10 = }  
| data10 = }}  
| label11 = }  
| data11 = }}  
| label12 = }  
| data12 = }}  
| label13 = }  
| data13 = }}  
| label14 = }  
| data14 = }}  
| label15 = }  
| data15 = }}  
| label16 = }  
| data16 = }}  
| label17 = }  
| data17 = }}  
| label18 = }  
| data18 = }}  
| label19 = }  
| data19 = }}  
| label20 = }  
| data20 = }}  
| label21 = }  
| data21 = }}  
| label22 = }  
| data22 = }}  
| label23 = }  
| data23 = }}  
| label24 = }  
| data24 = }}  
| label25 = }  
| data25 = }}  
| label26 = }  
| data26 = }}  
| label27 = }  
| data27 = }}  
| label28 = }  
| data28 = }}  
| label29 = }  
| data29 = }}  
| label30 = }  
| data30 = }}  
| label31 = }  
| data31 = }}  
| label32 = }  
| data32 = }}  
| label33 = }  
| data33 = }}  
| label34 = }  
| data34 = }}  
| label35 = }  
| data35 = }}  
| label36 = }  
| data36 = }}  
| label37 = }  
| data37 = }}  
| label38 = }  
| data38 = }}  

| header39 =  
| data40 = }}  

| header41 =  
| data42 = }}  

| header43 =  
| data44 = }}  

| data45 =  

| header46 =  
| data47 = }  

| header48 =  
| data49 = }  

| below = }  

}}<noinclude></noinclude>
# ஜூலியஸ் ரிச்சர்டு பெட்ரி


-அடிப்படையாக அமைந்த வளர்ப்பூடகமொன்றில் பாக்டீரிய கூட்டத்துடன் உள்ள ஓர் **பெட்ரி கலன்**.]]  
**ஜூலியஸ் ரிச்சர்டு பெட்ரி** (*Julius Richard Petri*, மே 31, 1852 – திசம்பர் 20, 1921) ஓர் செருமானிய நுண்ணுயிரியலாளர் ஆவார். இவர் புகழ்பெற்ற பாக்டீரியா அறிவியலாளரான ராபர்ட் கோக்கின் உதவியாளராகப் பணியாற்றியபோது உயிரணுக்களை வளர்க்கப் பயன்படுத்தப்படும், *பெட்ரி டிஷ்* என அறியப்படும், கண்ணாடி கலனை முதன்முதலில் வடிவமைத்ததாகக் கருதப்படுகிறது.  
## வாழ்க்கை வரலாறு
பெட்ரி முதலில் கைசர்-வில்ஹெம் படைத்துறை மருத்துவர்களுக்கான கழகத்தில் (1871–1875) மருத்துவம் கற்று 1876இல் பட்டம் பெற்றார். தமது படிப்பை பெர்லினில்  
உள்ள சாரிட்டீ மருத்துவமனையில் தொடர்ந்தார். 1882ஆம் ஆண்டுவரை படைத்துறை மருத்துவராகப் பணியாற்றினார். 1877 முதல் 1879 வரை பெர்லினின் இம்பீரியல் உடல்நல அலுவலகத்திற்கு அனுப்பப்பட்டார். அங்கு நோபல் பரிசு பெற்ற இராபர்ட் கோக்கிற்கு உதவியாளராகப் பணியாற்றினார். தமது சக ஆய்வாளர் வால்த்தர் ஹெஸ்ஸின் நியூயார்க் நகரத்தில் பிறந்த மனைவி ஆஞ்செலினா ஹெஸ்ஸின் வழிகாட்டுதலில் அகார் தட்டுக்களில் கோக் ஆய்வகம் பாக்டீரியாக்களை வளர்க்கத் தொடங்கியது. அப்போது பெட்ரி கலனை உயிரணு வளர்ப்புக்கு உருவாக்கினார். இவரது மேம்படுத்தல்களால் நோய்களுக்கு காரணமான நுண்ணுயிரிகளை அடையாளம் காண்பது இயலக்கூடியதாயிற்று.
# கல்முனைக்குடி


**கல்முனைக்குடி-கல்முனை** கிழக்கிலங்கையில் அம்பாறை மாவட்டத்தில் அமைந்திருக்கும் கல்முனை மாநகரத்தில் உள்ள ஓர் ஊராகும். மட்டக்களப்பு நகரில் இருந்து தெற்கே 25 மைல் தூரத்தில் அமைந்துள்ளது. இதன் எல்லைகளாக வடக்கே கல்முனை தரவை கோயில் வீதியும், தெற்கே சாய்ந்தமருது கிராமமும், கிழக்கே வங்காள விரிகுடாவும், மேற்கே பசுமையான வயல் நிலங்களும் அமைந்துள்ளன. மட்டக்களப்பு - அக்கரைப்பற்று பிரதான வீதி கல்முனயினுடாக செல்கின்றது. கல்முனையில் 60% முஸ்லிம்களும் 28% இந்துக்களும், 12% கிரிஸ்தவர்களும் ஏனையோரும் வாழ்கின்றனர். இன் நகரம் இலங்கையைக் கடைசியாக ஆட்சி செய்த கண்டி மன்னன் சிறி விக்கிரம இராசசிங்கனின் ஆட்சிக்காலத்திற்குப் பல நூறு ஆண்டுகளுக்கு முன்பிருந்தே உள்ளதாக வரலாற்றாசிரியர்கள் குறிப்பிடுகின்றனர். இங்கு இருத்தி ஐந்து மசூதிகளும், 6 ஜும்மா மசூதிகளும், பெரும் புகழ்பெற்ற கல்முனை கடற்கரை நாகூர் ஆண்டகை தர்ஹாவும், பதின் ஐந்து பாடசாலைகளும் உள்ளன. கல்முனை அஷ்ரஃப் ஞாபகார்த்த வைத்தியசாலையும், கல்முனை முஹையத்தீன் ஜும்மா மசூதியும் ஊரின் மத்தியில் பிரதான வீதியில் அமைந்துள்ளன.  

## வரலாறு
கல்முனைக்குடியின் பழைய பெயர் கரவாகு என்பதாகும். இந்த ஊருக்கு குடியிருப்பு, கல்முனை, கைமுனை என்ற பல பெயர்கள் உள்ளன. கரவாகு என்னும் பெயர் புராதன காலம் தொட்டே இருந்து வருகின்றது என்பதற்கு கரவாகுப்பற்று என்னும் நிர்வாகப் பிரதேசம் இன்றும் இருக்கிறது என்பதே சான்றாகும். இப்பெயர் நாட்டார் பாடல்களிலும், வரலாற்றுக் குறிப்புகளிலும் காணப்படுகின்றது.  

இராசேந்திர சோழன் (1012-1044) அநுராதபுர இராசதானியைக் கைப்பற்றி ஆட்சி செய்த காலப்பகுதி 11 ஆம் நூற்றாண்டாகும். சோழன் ஆதம் முனைப் பகுதியைக் (திருக்கோவில் பிரதேசம்) கைப்பற்றிய காலகட்டத்தில், ஒரு இந்துப் பெண்மணி தனது மகனுடன் அங்கேயிருந்த தர்ஹாவிற்கு நேர்ச்சை செய்ய வந்தபோது அவள் கூறுவதாக அமைந்துள்ள, "*கரவாகுச் சோனாக்கள் மாடு கட்ட வருவார், பால் கறந்து தருவார், குடித்திடலாம் மகனே*", என்ற வசனம், கரவாகு 11 ஆம் நூற்றாண்டில் இருந்திருக்கின்றது என்பதற்கான ஆதாரங்களிலொன்றாகும். இந்த வசனம் " கரவாகுப்பரவணி " என்ற நூலில் இடம் பெற்றுள்ளது.  

## பாடசாலைகள்
- கமு/அல்-பஹ்ரியா மஹா வித்தியாலயம்
- கமு/றோயல் வித்தியாலயம்
- கமு/அல்-அஷ்ஹர் வித்தியாலயம்
- கமு/அல்-மிஸ்பாஹ் மஹா வித்தியாலயம்
- கமு/மஹ்மூத் மகளிர் கல்லூரி
# உயிரியல் அரை-வாழ்வு

கதிர் மருத்துவத்தில் பொருள் ஒன்றின் **உயிரியல் அரை-வாழ்வு** (*Biological half-life*, அல்லது *elimination half-life*) என்பது மருத்துவப் பாடத் தலைப்புகளின் வரைவிலக்கணத்தின் படி, பொருள் ஒன்று ( எடுத்துக்காட்டாக, மருந்து, கதிர்வீச்சு அணுக்கரு அல்லது வேறு பொருட்கள்) அவற்றின் மருந்தியல் சார்ந்த, உடற்செயலியல் சார்ந்த, அல்லது கதிரியக்கம் சார்ந்த அரைப்பங்கு இயல்புகளை இழக்க எடுக்கும் நேரத்தைக் குறிக்கும்.  

உயிரியல் அரை-வாழ்வுக் காலம் மருந்தியக்கத் தாக்கியலில் ஒரு முக்கிய குணகம் ஆகும். இது பொதுவாக ***t<sub>½</sub>***. என்பதால் தரப்படும்.  

கதிரியல் துறை, அணுக்கரு மருத்துவத் துறையில் கதிரியக்கப் பொருட்களை கையாளும் இடத்தில் பணிபுரிகிறவர்கள் தெரிந்தோ தெரியாமலோ சில சமயங்களில் கதிரியக்கப் பொருட்களை மூச்சு மூலம் அல்லது உணவு மூலம் உடலில் ஏற்க நேரிடுகிறது. ஆய்விற்காகவும் மருந்தாகவும் சில நேரங்களில் நோயாளிகளுக்குக் கொடுக்ககப்படுகிறது. இவ்வாறு உடலில் ஏற்கப்படும் பொருட்கள் சிறுநீர், வியர்வை, மூச்சுக் காற்று மற்றும் மலம் வழியாக வெளியேற்றுகிறது. ஏற்றுக்கொண்ட அளவில் பாதி அளவு, இம்முறைகளின் மூலம் குறையத் தேவைப்படும் கால அளவு உயிரியல் அரை வாழ்வு நேரம் ஆகும்.
# நீட்டல் விரிவுக் குணகம்

**நீட்சிக் குணகம்** அல்லது **நீட்சிக் கெழு** (*coefficient of linear expansion*) என்பது ஓர் அலகு நீளமுள்ள ஒரு பொருளின் வெப்பநிலையை 1°செ அளவுக்கு உயர்த்தும் போது ஏற்படும் நீளத்தில் ஏற்படும் விரிவு நீட்சியாகும். தொடக்க நிலை நீளம் L1 என்று கொண்டால், அதன் வெப்ப நிலையினை T1 °C இல் இருந்து T2 °C ஆக உயர்த்தும்போது அதன் நீளம் L2 ஆக மாறுமானால் அதன் வெப்ப நீட்சிக் குணகம்:  

:<math>\alpha = \frac{L_2 - L_1}{T_2 -T_1}</math>  

இதனை  

:<math>\alpha = \frac{1}{L}\,\frac{dL}{dT}</math>  

என்றும் எழுதலாம். இங்கு α என்பது நீட்சிக் கெழுவாகும். இந்தக் கெழு K<sup>−1</sup> (கெ<sup>−1</sup>) என்னும் பண்பலகு கொண்டது. இது எல்லா வெப்பநிலை வரம்புகளிலும் ஒன்றாக இராது. அளக்கப்படும் வெப்பநிலை நிலவும் மதிப்புக்கு ஏற்ப சற்றே மாறுபடும். இந்நீட்சிக் கெழு பெரும்பாலும் 20°செ வெப்பநிலையில் அளந்துக் குறிக்கப்படுகிறது.  

அளக்கப்படும் பொருளைச் சார்ந்து வெப்ப நீட்சிக் கெழு மாறும்.  

பல்வேறு பொருள்களுக்கான வெப்ப நீட்சிக் கெழுவைக் கீழுள்ள அட்டவணையில் காணலாம். எடுத்துகாட்டாக, அலுமினியத்தின் வெப்பநீட்சிக் கெழு 23.1 என்றால் ஒரு மீட்டர் நீளமுள்ள அலுமினியம் ஒரு பாகை செல்சியசு வெப்பநிலை உயர்வுக்கு (20 °செ இல் அளக்கும்பொழுது) தன் நீளத்தில் 23.1 x 10<sup>−6</sup> மீட்டர் அளவுக்கு நீளும்.  

| பொருள் | வெப்பநீட்சிக் கெழு, *α*, 20 °செ இல்
(10<sup>−6</sup>/°°செ) | குறிப்புகள் |
| --- | --- | --- |
| அலுமினியம் | 23.1 |  |
| அலுமினியம் நைட்ரைடு | 5.3 |  |
| பென்சோ-சைக்குளோ-பியூட்டீன்
(Benzocyclobutene) | 42 |  |
| பித்தளை | 19 |  |
| கரிம எஃகு | 10.8 |  |
| காங்கிரீட்டு
(கற்காரை) | 12 |  |
| செப்பு | 17 |  |
| வைரம் | 1 |  |
| எத்தனால் | 250 |  |
| காலியம் ஆர்சினைடு | 5.8 |  |
| பெட்ரோல்
>(கன்னெய்) | 317 |  |
| கண்ணாடி | 8.5 |  |
| கண்ணாடி, போரோசிலிக்கேட்டு | 3.3 |  |
| தங்கம் | 14 |  |
| இண்டியம் பாசுபைடு | 4.6 |  |
| இன்வார் | 1.2 |  |
| இரும்பு | 11.8 |  |
| கப்டான்
(Kapton) | 20 | தூப்பாண்டு கப்டான் 200 ஈ.என் (DuPont Kapton 200EN) |
| ஈயம் | 29 |  |
| மக்னீசியம் | 26 |  |
| பாதரசம் | 61 |  |
| மாலிப்டினம் | 4.8 |  |
| நிக்கல் | 13 |  |
| பிளாட்டினம் | 9 |  |
| நெகிழி
(பாலிவீனைல் குளோரைடு) | 52 |  |
| குவார்ட்சு
(தூய குவார்ட்சு) | 0.59 |  |
| நீலக்கல் | 5.3 | சி-அச்சுக்குக்கு அல்லது [001]உக்கு இணையான திசையில் |
| சிலிக்கான் கார்பைடு | 2.77 |  |
| சிலிக்கான் | 3 |  |
| வெள்ளி | 18 |  |
| துருவேறா எஃகு | 17.3 |  |
| எஃகு | 11.0 ~ 13.0 | உட்கூறுகளைப் பொருத்தது |
| தைட்டேனியம் | 8.6 |  |
| தங்குசிட்டன் | 4.5 |  |
| நீர் | 69 | } |

## அடிக்குறிப்புகளும் மேற்கோள்களும்

## இவற்றையும் காண்க
- பரப்பு விரிவுக் குணகம்
# திருக்காளத்திப் புராணம்

திருக்காளத்தி என்னும் ஊரில் குடிகொண்டுள்ள காளத்திநாதரைப் போற்றும் புராணங்கள் இரண்டு உள்ளன. ஒன்று தி௫க்கயிலாய பரம்பரை வேளாக்குறிச்சி ஆதீன சீடர் வீரை ஆனந்தக் கூத்தர் என்பவர் 16 ஆம் நூற்றாண்டில் **திருக்காளத்திப் புராணம்** என்னும் பெயரில் இயற்றியது. மற்றொன்று சிவப்பிரகாசரும் அவரது தம்பியும் சேர்ந்து 17 ஆம் நூற்றாண்டில் **சீகாளத்தி புராணம்** என்னும் பெயரில் இயற்றியது.  
##### திருக்காளத்திப் புராணம்
இது பாயிரமும் 33 அத்தியாயங்களும் கொண்ட பெரிய நூல். இதில் கூறப்பட்டுள்ள கருத்துகளில் சில:  
- தேவாரம் பாடிய மூவர், திருவாதவூர் அடிகள், நூலாசிரியரின் குரு சத்திய ஞானி, திருப்பணி செய்த யாதவ வேந்தன், வடநூலைத் தனக்கு மொழிபெயர்த்து உதவிய சங்கரநாராயணன் என்னும் வாரைவாழ் புராணிகர் முதலானோருக்குப் பாயிரப் பகுதியில் வணக்கம் சொல்லப்பட்டுள்ளது.
- சித்திரைச் சித்திரை, வைகாசி விசாகம், ஆனி மூலம், ஆடி உத்திரம், ஆவணி ஓணம், புரட்டாசி புரட்டை, ஐப்பசி அச்சுவதி, கார்த்திகைக் கார்த்திகை, மார்கழித் திருவாதிரை, தைப்பூசம், மாசி மகம், பங்குனி உத்திரம் ஆகிய நாட்கள் காளத்திநாதரை வழிபடுவதற்கு உரிய நன்னாள்கள் எனக் கூறப்பட்டுள்ளன.

##### பாடல்கள் - எடுத்துக்காட்டு

1 போற்றிப் பாடல்  
:நீயே வினைமுதல் நீயே கரணமும்  
:நீயே கரணம், நீயே காரியம்  
:நீயே தருபவன், நீயே சான்று உரு  
:நீயே இவையுள் நீங்கினை சயசய  
2 நல்லொழுக்கம் கூறும் பாடல்  
:ஓதனத்துக்கு உரியது ஒருபொருள்  
:யாது உண்டு என்னதை இத்துணை நாளைக்கும்  
:போதும் ஈது என்று உவந்து பொறுத்துத்  
:தீது இல் தானியம் ஓம்புக சீர் பெற.  

## அடிக்குறிப்பு
# ஜக்மோகன் டால்மியா



**ஜக்மோகன் டால்மியா**, ( *Jagmohan Dalmiya*) மேற்கு வங்காளத்தைச் சேர்ந்த முன்னாள் இந்திய துடுப்பாட்ட நிர்வாகி ஆவார். மே 30, 1940இல் கொல்கத்தாவில் பிறந்த இவர் வங்காள துடுப்பாட்ட வாரியத்தின் தலைவராக பணியாற்றி வந்தார். துடுப்பாட்ட சூதாட்ட விவகாரங்களினால் நிர்வாகத்திலிருந்து விலகி இருக்கும் என். சிறீனிவாசனுக்கு மாற்றாக பிசிசிஐயின் இடைக்காலத் தலைவராக விளங்கி வந்தார்..  

## மேற்சான்றுகள்
# நாராயணசாமி சீனிவாசன்



நா. சீனிவாசன் என்கிற **நாராயணசாமி ஸ்ரீநிவாசன் ** (*Narayanaswami Srinivasan*, பிறப்பு: சனவரி,3 ,1945) ஓர் இந்திய தொழிலதிபரும் தற்போதைய பன்னாட்டுத் துடுப்பாட்ட அவையின் (ஐசிசி) தலைவரும் ஆவார். தென்னிந்தியாவிலேயே மிகுதியான அளவில் சிமெண்ட் தயாரிக்கும் நிறுவனம் இந்தியா சிமெண்ட்ஸ். இந்தியா சிமெண்ட்ஸ் நிறுவனத்தை நிறுவியவர் இவரது தந்தையும் பிரபல தொழிலதிபருமான டி.எஸ்.நாராயணசாமி. சங்கர் சிமெண்ட், கோரமண்டல் சிமெண்ட், ராசி சிமெண்ட் என்ற வர்த்தகப் பெயர்களில் இந் நிறுவனத்தின் சிமெண்ட் விற்பனை ஆகிறது. இந்த இந்தியா சிமெண்ட்ஸ் நிறுவனத்தின் மேலாண் இயக்குநராகப் பொறுப்பாற்றுகிறார். ஐசிசியின் தலைவராவப் பொறுப்பேற்பதற்கு முன்னர் பிசிசிஐ-ன் தலைவராகவும், தமிழ்நாடு துடுப்பாட்ட வாரியத்தின் தலைவராகவும் பொறுப்பிலிருந்தார்.  
## இளமையும் கல்வியும்
சீனிவாசன் தமிழ்நாட்டின் திருநெல்வேலி மாவட்டம் கல்லிடைக்குறிச்சியில் பிறந்தார். இவரது தந்தை இந்தியா சிமெண்ட்ஸ் நிறுவனத்தின் முதல் ஊழியர்களில் ஒருவரான டி.எஸ்.நாராயணசாமியின் ஆவார். சீனிவாசன் தனது பள்ளிப்படிப்பை மெட்ராஸ் கிறிஸ்டியன் கல்லூரி மேல்நிலைப் பள்ளியில் பயின்றார். சென்னை லயோலா கல்லூரியில் இளங்கலை அறிவியல் பட்டமும், அமெரிக்காவின் சிகாகோவில் உள்ள இல்லினாய்ஸ் இன்ஸ்டிடியூட் ஆப் டெக்னாலஜியில் வேதியியல் பொறியியலில் முதுகலை அறிவியல் பட்டமும் பெற்றுள்ளார்.  

## வகித்த பதவிகள
- சென்னை மாநகர செரீப் 1989-1991
- சிமெண்ட் உற்பத்தியாளர்கள் அமைப்பின் தலைவர் 1991-94
- சிமெண்ட் மற்றும் கட்டுமானப் பொருள்களுக்கான தேசிய மன்ற நிர்வாக குழுவின் தலைவர்.1991-1993
- இந்திய தொழில் வர்த்தகச் சம்மேளனத்தின் தலைவர்.
- அசோசெம் நிர்வாகக் குழு உறுப்பினர்.
- தமிழக அரசு தொழில் மேம்பாட்டு நிலைக்குழு உறுப்பினர்.
- மத்திய நேரடி வரிகள் ஆலோசனைக் குழு உறுப்பினர்.
- கோடைக்கானல் கோல்ப் சங்கத்தின் தலைவர்
- தமிழ்நாடு துடுப்பாட்ட வாரியத்தின் தலைவர், துணைத்தலைவர்
## மேற்சான்றுகள்
# விக்கிப்பீடியா:முதற்பக்கக் கட்டுரைகள்/ஜூன் 2, 2013


**சி. இலக்குவனார்** (நவம்பர் 17, 1909- செப்டம்பர் 3, 1973) தமிழறிஞர்களில் தனிச் சிறப்பு வாய்ந்தவர். மொழியியல், இலக்கணம், திருக்குறளாராய்ச்சி, சங்க இலக்கிய ஆராய்ச்சி எனப் பல்வேறு பொருள்களில் நிறைய நூல்கள் இயற்றியுள்ளார்.  
திருவள்ளுவராண்டு 1930, கார்த்திகைத் திங்கள், முதல் நாள் தமிழ்நாட்டின் அன்றைய தஞ்சாவூர் மாவட்டம் (இன்றைய நாகப்பட்டிணம் மாவட்டம்), திருத்துறைப்பூண்டிக்கு அருகில், வாய்மைமேடு என்னும் சிற்றூரில், சிங்காரவேலர்-இரத்தினத்தாச்சி ஆகியோருக்கு இரண்டாம் புதல்வராகப் பிறந்தார். தமது நான்கு வயதிலேயே தந்தையை இழந்தார். குறுநிலக்கிழாராகவும் ஒரு மளிகைக்கடை உரிமையாளராகவும் விளங்கிய இவரது தந்தையார் மறைவுக்குப் பின் திண்ணைப்பள்ளியில் ஐந்தாம் வகுப்பு வரை படித்திருந்த இலக்குவனாரின் பள்ளிப்படிப்பு தடைப்பட்டது. தன் பிள்ளை படிக்கவேண்டும் என்று அவரது தாயார் விழைந்தமையால் இராசாமடம், ஒரத்தநாடு ஆகிய ஊர்களில் நாட்டாண்மைக்கழக உயர்நிலைப்பள்ளிகளில் பயின்று தமது ஆசிரியர்களின் நன்மதிப்பையும் பாராட்டையும் பெற்றார். இவர் எட்டாம் வகுப்புப் படித்தபொழுது இலட்சுமணன் என இவரது பெயரை, இவரது தமிழாசிரியர் சாமி சிதம்பரனார், "இலக்குவன்" என மாற்றச் செய்தார். **மேலும்...**  
---

**2013 இந்தியன் பிரீமியர் லீக்** (சுருக்கமாக **ஐபிஎல் 6** அல்லது **2013 ஐபிஎல்**), ஆறாவது இந்தியன் பிரீமியர் லீக் நிகழ்வாகும். இதனை இந்தியத் துடுப்பாட்டக் கட்டுப்பாடு வாரியம் (பிசிசிஐ) 2007இல் தொடங்கியது. இந்தப் போட்டியில் ஒன்பது அணிகள் பங்கேற்கின்றன. ஏப்ரல் 3, 2013 முதல் மே 26, 2013 வரை இந்தியாவின் பல்வேறு நகரங்களில் நடைபெற்றது. இதன் துவக்க விழா ஏப்ரல் 2, 2013 அன்று கொல்கத்தாவில் உள்ள சால்ட் லேக் அரங்கத்தில் நடந்தது. குளிர்பான நிறுவனமான பெப்சி புரக்கும் முதல் பருவமாக இது அமைந்துள்ளது. சன்ரைசர்ஸ் ஐதராபாத் இந்தப் போட்டிகளில் பங்கேற்கும் முதல் பருவமாகவும் இது அமைந்துள்ளது. முந்தைய பருவ வெற்றியாளர்களான கொல்கத்தா நைட் ரைடர்ஸ் கோப்பையை தக்க வைத்துக்கொள்ள விளையாடினர். 2013ஆம் ஆண்டிலிருந்து இதுவரை புரவலராக இருந்த டிஎல்எப் நிறுவனத்திற்கு மாற்றாக பெப்சி நிறுவனம் ஏற்றுக்கொண்டது. ஐந்தாண்டுகளுக்கு 250 கோடிக்கு ஏலம் எடுத்திருந்த டிஎல்எப் நிறுவனம் சென்ற ஆண்டுடன் முடிவடைந்த தனது ஒப்பந்தப்புள்ளியை புதுப்பிக்காதநிலையில் பெப்சி நிறுவனம் அடுத்த ஐந்தாண்டுகளுக்கு, 2017 வரை, 396.8 கோடிக்கு ஏலம் எடுத்துள்ளது. **மேலும்...**
# விக்கிப்பீடியா:முதற்பக்கக் கட்டுரைகள்/ஜூன் 9, 2013

**பேராக் அரசியல் சாசன நெருக்கடி 2009** என்பது 2009ஆம் ஆண்டு பிப்ரவரி மாதம் மலேசியாவின், பேராக் மாநில அரசாங்கத்தைச் சட்டபூர்வமாக ஆட்சி செய்வதில் ஏற்பட்ட அரசியல் நெருக்கடி ஆகும். 2008ஆம் ஆண்டு பொதுத் தேர்தலுக்குப் பின், பேராக் மாநிலத்தை ஆட்சி செய்து வந்த மக்கள் கூட்டணியைச் சேர்ந்த மூன்று சட்டமன்ற உறுப்பினர்கள் கட்சி மாறிச் சென்றனர். அதன் பின்னர், சில மாதங்கள் கழித்து மாலிம் நாவார் தொகுதி சட்டமன்ற உறுப்பினர் கேஷ்விந்தர் சிங் என்பவரும் கட்சி மாறினார். பேராக் மாநிலச் சட்டமன்றம் கலைக்கப்பட்டு, புதிய தேர்தல் நடத்தப்பட வேண்டும் எனும் மாநில முதலமைச்சர் முகமட் நிஜார் ஜமாலுடினின் கோரிக்கையை, பேராக் சுல்தான் நிராகரித்தார். அதற்கு பதிலாக, கட்சி தாவல் செய்த மூன்று சட்டமன்ற உறுப்பினர்களையும் சேர்த்துக் கொண்டு தேசிய முன்னணி புதிய மாநில அரசாங்கத்தை அமைத்தது. தேசிய முன்னணியின் மாநில அரசாங்க சட்ட உரிமைநிலை பற்றியும், மாநிலச் சட்டமன்றம் கலைக்கப்படுவதை பேராக் சுல்தான் தவிர்த்ததைப் பற்றியும், மக்கள் கூட்டணியின் அரசியல்வாதிகள் மிகக் கடுமையாக விமர்சனம் செய்தனர். நிஜார் ஜமாலுடினுக்கும் புதிய முதலமைச்சர் சாம்ரி அப்துல் காதிருக்கும் இடையே ஒரு நீதிமன்ற போரே நடைபெற்றது. இறுதியில், 2010 பிப்ரவரி மாதம், சாம்ரி அப்துல் காதிர்தான் சட்டப்படியான முதலமைச்சர் என்று மலேசிய மேல்முறையீட்டு நீதிமன்றம் அறிவித்தது. **மேலும்...**  
---
**சாலினி இளந்திரையன்** தமிழ்ப் பேராசிரியர்; சொற்பொழிவாளர்; எழுத்தாளார்; நாடக ஆசிரியர்; இதழாளர்; அரசியற் செயற்பாட்டாளர்; பொதுவுடைமைத் தமிழ்தேசியச் சிந்தனையாளர். பேராசிரியர் முனைவர் சாலை இளந்திரையன் மனைவியான இவரது இயற்பெயர் 'கனகசவுந்தரி' என்பது ஆகும். தமிழ்நாட்டில் உள்ள விருதுநகரில் திசம்பர் 22 – 1933 ஆம் நாள் வணிகர் வே. சங்கரலிங்கம் – சிவகாமி அம்மாள் இணையருக்கு இரண்டாவது மகளாவும் மூன்றாவது மகவாகவும் கனகசவுந்தரி பிறந்தார். கனகசவுந்தரி தந்தை வே. சங்கரலிங்கம் மும்பை நகரில் வணிக நிறுவனம் ஒன்றில் மேலாளராகச் சிறிதுகாலமும் மதுரையில் இரண்டு ஆண்டுகளும் வாழ்ந்தார். எனவே கனகசவுந்தரி தனது எட்டாம் வயது வரை மும்பையிலும் பத்தாம் வயது வரை மதுரையிலும் வாழ்ந்தார். பின்னர் இவரது குடும்பம் விருதுநகருக்குத் திரும்பி அவ்வூரின் தெற்குத் தேர் வீதியில் குடியேறியது. இதனால் இவர் தனது 16ஆம் வயது வரை விருதுநகரில் வாழ்ந்தார். கனக சவுந்தரி தனது தொடக்கக் கல்வியை மும்பை நகரில் பெற்றார். இவர் தன்னுடைய கல்லூரிக் கல்வியை மதுரை டோக் பெருமாட்டி கல்லூரியில் தொடங்கினார். அப்பொழுது அக்கல்லூரியின் தமிழ்மன்றத்தின் செயலாளராக 1950 – 51ஆம் கல்வியாண்டிலும் தலைவராக 1951 – 52 ஆம் கல்வியாண்டிலும் பணியாற்றினார். **மேலும்...**
# விக்கிப்பீடியா:முதற்பக்கக் கட்டுரைகள்/ஜூன் 16, 2013

**சீனப் பெருஞ் சுவர்** (நேரடிக் கருத்து: "நீண்ட நகர் (கோட்டை)") என்பது, ஆறாம் நூற்றாண்டிலிருந்து மங்கோலியாவிலிருந்தும், மஞ்சூரியாவிலிருந்தும் வந்த 'சீன வரலாற்றில் சியோங்னு'களின் படையெடுப்புகளிலிருந்து சீனப் பேரரசைக் காப்பதற்காக அதன் வடக்கு எல்லையில் கட்டப்பட்ட அரண் ஆகும். பல்வேறு காலப்பகுதிகளில், கல்லாலும் மண்ணாலும், பல பகுதிகளாகக் கட்டப்பட்டுப் பேணப்பட்டு வந்த இச்சுவரின் முக்கிய நோக்கம் ஆட்கள் நுழைவதைத் தடுப்பது அன்று; எதிரிகள் குதிரைகளைக் கொண்டுவராமல் தடுப்பதே இதன் நோக்கம் ஆகும். பெருஞ்சுவர் என்று பெயரிட்டு அழைக்கப்பட்ட பல சுவர்கள் காலத்துக்குக் காலம் கட்டப்பட்டிருந்தாலும், கிமு 220-200 காலப்பகுதியில், சீனப் பேரரசர் சின் சி ஹுவாங்கினால் கட்டப்பட்ட சுவரே மிகப் பெயர் பெற்றது ஆகும். மிங் வம்சக் காலத்தில், இதன் உச்சநிலைப் பயன்பாட்டின்போது இச் சுவர்ப்பகுதியில் 10 இலட்சம் படையினர் வரை காவல் கடமையில் ஈடுபட்டிருந்ததாகத் தெரிகிறது. பல நூற்றாண்டுகளாக இடம் பெற்ற இச் சுவரின் கட்டுமானப் பணிகளின்போது 20 தொடக்கம் 30 இலட்சம் மக்கள் இறந்திருக்கக்கூடும் எனக் கணிக்கப்படுகிறது. **மேலும்...**  
---

**ஜோசப் லிஸ்டர்** (5 ஏப்ரல் 1827 – 10 பிப்ரவரி 1912) அறுவை சிகிச்சையில் நோய் நுண்மத்தடை முறைகளைப் பயன்படுத்துவதைக் கண்டு பிடித்த பிரித்தானிய அறுவை சிகிச்சை வல்லுநர் ஆவார். விக்டோரியா அரசியாரின் சொந்த மருத்துவராகப் பணிபுரிந்தவர். அறுவை சிகிச்சைக்காக பயன் படுத்தும் மருத்துவக் கருவிகளை கொதிக்க வைப்பதன் மூலம் நோய் நுண்மம்ங்களை ஒழிக்க முடியும் எனக் கண்டறிந்தவர். தற்போது 'பினாயில்' என்றழைக்கப்படும் கார்போலிக் அமிலத்தினால் காயங்களில் உள்ள நோய்க் கிருமிகளைத் தடை செய்ய முடியும் எனவும் கருவிகளை சுத்திகரிக்க முடியும் எனவும் கண்டறிந்த அறிவியலாளர் ஆவார். லிஸ்டர் இங்கிலாந்தில் உள்ள அப்ட்டன் என்னும் ஊரில் 1827 ஆம் ஆண்டு ஏப்ரல் 5-ஆம் நாள் பிறந்தார். தந்தை ஜோசப் ஜாக்சன் லிஸ்டர். இவர் நவீன உருப்பெருக்கியை உருவாக்கியவர். தாயார் இசபெல்லா. ஜோசப் லிஸ்டர் லண்டனிலுள்ள பல்கலைக் கழகக் கல்லூரியில் கல்வி பயின்றார். மிகச் சிறந்த மாணவராகத் திகழ்ந்த இவர் 1852 ஆம் ஆண்டில் மருத்துவத்தில் பட்டம் பெற்றார். 'கிளாஸ்கோ தேசிய மருத்துவ மனையில்' 1861 ஆம் ஆண்டில் இவர் ஒரு அறுவை மருத்துவராகச் சேர்ந்தார். இந்தப் பணிக் காலத்தின் போது தான் நோய்நுண்மத் தடை அறுவை சிகிச்சை முறையை இவர் கண்டு பிடித்தார்.
# மாறன் இலக்கண நூல்கள்

நம்மாழ்வாரை மாறன் என்பது வழக்கம். இந்த மாறன் பெயரால் 16 ஆம் நூற்றாண்டில் வாழ்ந்த திருக்குருகைப் பெருமாள் கவிராயர் என்பவர் தமிழ் இலக்கண நூல்களை இயற்றியுள்ளார்.  

- மாறன் அகப்பொருள் - பொருள் இலக்கணம்
- மாறன் பாப்பாவினம் - யாப்பு இலக்கணம்
- மாறன் அலங்காரம் - அணி இலக்கணம்

## அடிக்குறிப்பு
# திருக்குருகைப் பெருமாள் கவிராயர்

**திருக்குருகைப் பெருமாள் கவிராயர்** 16-ஆம் நூற்றாண்டில் வாழ்ந்தவர். 9-ஆம் நூற்றாண்டில் வாழ்ந்த நம்மாழ்வார் பிறந்த ஆழ்வார்திருநகரி என்னும் ஊரில் பிறந்தவர். நம்மாழ்வாரை 'வேதம் தமிழ்ப்படுத்த மாறன்' எனப் போற்றுவது வழக்கம். இந்த முறையில் இந்த மாறன் பெயரில் திருக்குருகைப் பெருமாள் கவிராயர் சில நூல்களை இயற்றியுள்ளார்.  

1. மாறன் அலங்காரம் , (**அணி**)
1. மாறன் அகப்பொருள் ,(**பொருள்**)
1. மாறன் பாப்பாவினம்,(**யாப்பு**)
என்னும் இலக்கண நூல்களும்,  
1. திருக்குருகை மான்மியம் என்னும் இலக்கியமும் இவரால் செய்யப்பட்டவை.
1. நம்பெருமாள் மும்மணிக்கோவை என்னும் சிற்றிலக்கியமும் (நம்பெருமாள் என்பது திருவரங்கப் பெருமான்) இவரால் பாடப்பட்டுள்ளது.

குருகைப்பிரான் என்னும் பெயர் நம்மாழ்வாரைக் குறிக்கும். இவரது குருகைப் பெருமாள் என்னும் பெயர் குருகைப்பிரான் என்னும் பெயரோடு தொடர்புடையது.  

## அடிக்குறிப்புகள்
# திருக்குருகை மான்மியம்

**திருக்குருகை மான்மியம்** என்னும் நூல் 16-ஆம் நூற்றாண்டில் வாழ்ந்த திருக்குருகைப் பெருமாள் கவிராயரால்இயற்றப்பட்டது. வாழ்த்து, பதிகம் ஆகியவற்றை அடுத்து 28 சருக்கங்களை உடையதாக இந்த நூல் இருந்தது. பெருங்காப்பியங்களில் ஒன்றாகத் திகழும் இந்த நூல் முழுமையாகக் கிடைக்கவில்லை.  

இந்த நூலைப் பற்றிய சில குறிப்புகள்  
- இந்த மான்மியத்தைப் பராசர முனிவர் தன் மகன் வியாச முனிவருக்குக் கூற, அவர் சுகருக்குக் கூறினார். இவ்வாறு வந்த நூலை ஆதிநாத பட்டர் என்பவர் மொழிபெயர்த்து நூலாசிரியர் திருக்குருகைப் பெருமாள் கவிராயருக்குக் கூறக் கேட்டு இந்த நூல் உருவாக்கப்பட்டுள்ளது.
- நூல் அரங்கேற்றப்பட்ட காலம் 1548
பாடல் - எடுத்துக்காட்டு  

1  
:வாழி வாழி நானிலமும் மும் மாரியின் வளனும்  
:வாழி வாழி இல்லறமும் நல்லறப் பெருவனப்பும்  
:வாழி வாழி நாலாயிரப் பனுவல் நான்மறை நூல்  
:வாழி வாழி சீ பராங்குச ஆணை வைகலுமே.  
2  
:போத மேதகப் பூரணன் பூமகள்  
:காத வான் எனக் கண்டவர் மாளிகை  
:வேத வாய்மையும் மெய்த்தமிழ் வாய்மையும்  
:கீத வாய்மையும் கிள்ளை மிழற்றுமே.  
3  
:நாவாரவே புகழ்ந்து 'நாராயணா நம' என்று  
:ஓவா உரையினொடும் மண்ணீர் உரம் நனைப்ப  
:காவார் மலர் பறித்துக் 'கண்ணா' நின் கால் கமலம்  
:தூவாதார் கையினையும் கை என்று சொல்வாரே  

## அடிக்குறிப்புகள்
# விக்கிப்பீடியா:மூலங்கள்/இணையம்

**விக்கிப்பீடியா:மூலங்கள்** என்னும் இப்பக்கம் விக்கிப்பீடியாவில் ஏற்கப்படும் மேற்கோள்கள், நூல் மூலங்கள் எங்கிருந்து எடுக்கப்படுகின்றன என்று வகைப்படுத்த உருவாக்கப்பட்ட பக்கமாகும்.  

## நிலவியல்
பின்வரும் தளங்களிலிருந்து உலகத்தில் உள்ள அனைத்து ஊர்கள், நகரங்கள், அலுவல் பிரிவுகளான மாவட்டங்கள், மாகாணங்கள், மாநிலங்கள் போன்றவைக்கு தகவல்கள் எடுக்கப்படுகின்றன.  
- உலக நிலவரைபடங்கள் தளம்
- இந்திய நிலவரைபடங்கள் தளம்
- தமிழ்நாடு நிலவரைபடங்கள் தளம்
- இலங்கையின் தளம்

## தமிழர்/தமிழ்
- /தமிழ் இணையக் கல்விக் கழகம் - நாட்டுடைமை ஆக்கப்பட்ட நூல்கள் (-->நாட்டுடைமையாக்கப்பட்ட நூல்கள்)
- /தமிழ் இணையக் கல்விக் கழகம் - தமிழ் இலக்கியங்கள் (-->நூல்கள் (தமிழ்))
- /தமிழ் இணையக் கல்விக் கழகம் - வரலாறு
- /உலகத் தமிழாராய்ச்சி நிறுவனம் - தமிழியல் ஆய்விதழ்கள்
- /தமிழ்நாடு தொல்லியற் கழகம் - கல்வெட்டுகளும் எழுத்துப்பொறிப்புகளும்
- தமிழகம்.வலை -தமிழ் மின்னூலகம், தமிழ் பண்பாட்டு ஆவணங்கள்

## இந்தியா/இந்தியர்
- /இந்திய தொல்லியற் கழகம் - இந்தியத் தொல்லியல் ஆண்டு அறிக்கைகள் (-->Download PDF)

## சமயங்கள்
### சைவ சமயம்
பின்வரும் தளங்களிலிருந்து சிவத்தலங்கள், சைவ அடியார்கள் போன்றவைக்கு தகவல்கள் எடுக்கப்படுகின்றன.  
- தினமலர் கோயில்கள்
- திருமுறைத் தலங்கள் இணைய நூல்
- சைவம் தளம்
- சிவா டெம்பில்ஸ் தளம்
- கர்மா தளம்
# பரப்பு விரிவுக் குணகம்

**பரப்பு விரிவுக் குணகம்** (*coefficient of areal or superficial expansion*) என்பது ஓரலகு பரப்பினையடைய ஓரு பொருள் ஓரலகு வெப்பநிலை ஏற்றம் காணும் போது அதிகரிக்கும் பரப்பு ஆகும்.  

பொருளின் மாறிய பரப்பளவு A2 என்றும் தொடக்கப் பரப்பளவு A1 என்றும் இந்த அளவீடுகளுக்கான வெப்பநிலை முறையே T2, T1 என்றும் கொண்டால் அப்பொருளின் பரப்பு விரிவுக் குணகம்:  

:<math>\beta = \frac{A_2 - A_1}{A_1 \times (T_2 -T_1)}</math>  

இதனை  
:<math>\beta = (\frac{\Delta A }{A \times \Delta T})</math> என்று எழுதலாம். இங்கு <math>\beta </math> என்பது பரப்பு விரிவுக் குணகம்; இந்தக் குணகம் ஒரு பாகை கெல்வின்/செல்சியசு வெப்பநிலை உயர்வுக்கானது. பொதுவாக வெப்பநிலை நெடுக்கம் முழுவதிலும் (range) பரப்பு விரிவுக் கெழு ஒரே மதிப்புடன் இருக்க வேண்டுவதில்லை.  

## இவற்றையும் காண்க
- நீட்டல் விரிவு குணகம்
# சிவசைலனூர்


**சிவசைலனுர்** எனும் கிராமம் திருநெல்வேலி மாவட்டத்தில் அமைந்துள்ளது. இங்கு சுமார் 1000 மக்கள் வசிக்கின்றார்கள். பெரும்பான்மையான மக்கள் விவசாயமும் செங்கல் உற்பத்தியும் செய்கின்றனர். இக்கிராமம் மலைகளுக்கு அருகாமையில் அமைந்துள்ளது. இதனால் இயற்கையாகவே இங்கு நல்ல காலநிலை நிலவுகிறது. இந்த ஊரில் இரண்டு கிறிஸ்தவ ஆலயம் மற்றும் ஒரு தொடக்கப் பள்ளியும் உள்ளது. இந்த ஊரில் உள்ள தொடக்க பள்ளியானது சுமார் 1878ல் ஆங்கிலேயர்களால் ஆரம்பிக்கப்பட்டது.
# இந்தியாவின் இலங்கைத் தமிழர்



**இந்தியாவின் இலங்கைத் தமிழர்** பொதுவாக இலங்கையில் பிறந்த, அல்லது பூர்வீகமாகக் கொண்ட இலங்கையில் வசிக்காத இந்தியாவில் வசிக்கும் இலங்கைத் தமிழரைக் குறிக்கும். இவர்கள் இலங்கையில் குடியுரிமை பறிக்கப்பட்டதனாலும், மற்றவர்கள் இலங்கை உள்நாட்டுப் போரினால் இடம்பெயர்ந்தவர்களாகவும், பிற காரணங்களுக்காக இந்தியாவிற்குக் குடியேறியோராயும் உள்ளனர். 1970-களின் முன் தாயகம் திரும்பியோர் பலரும் தமிழக மக்களோடு ஒன்றிணைந்துவிட்டனர். 1972-களின் பின் வந்தோர் பலர் இன்னமும் அகதி முகாம்களில் வசிக்கின்றனர். சமூக பொருளாதார அடிபப்டையில் பொதுவாக இவர்கள் வறுமைக் கோட்டிற்குக் கீழ் வாழ்வோராய் உள்ளனர். ஆயினும், ஆரம்ப காலங்களில் குடியேறியோர் செல்வந்தராயும் தொழிலில் முன்னேறியோராயும் உள்ளனர். தமிழ்நாட்டில் இவர்கள் **சிலோன் தமிழர்** அல்லது **யாழ்ப்பாணத் தமிழர்** என அறியப்பட்டும், கேரளாவில் இவர்கள் தங்களை கேரள சாதியான ஈழவர் என்பதன் திரிபாக **ஈழவர்** என அழைக்கின்றனர்.  

## வரலாறு
# மார்ட்டின் லூதர் கிங் நினைவகம்


**மார்ட்டின் லூதர் கிங் நினைவகம்** (*Martin Luther King, Jr. Memorial*) என்பது ஐக்கிய அமெரிக்க நாடுகளின் தலைநகரான வாஷிங்டன் நகரில், மேற்கு போட்டமாக் பூங்காவில் தேசிய விரிசாலை என்றழைக்கப்படுகின்ற பேரெல்லைக்குள் அமைந்துள்ள புகழ்பெற்ற நினைவு நிறுவனம் ஆகும்.  

இந்த நினைவகம் ஐக்கிய அமெரிக்க நாடுகளின் பூங்காக்கள் அமைப்பின் 395ஆம் செயல்திட்டம் ஆகும்.  

## அமைவிடம்

இந்த நினைவகம் வாஷிங்டன் நகரில், டைடல் பேசின் என்றழைக்கப்படும் ஏரிக்கரையின் வடகிழக்குப் பகுதில், பிராங்ளின் டேலனோ ரூசவெல்ட் நினைவகத்தின் அருகின் உள்ளது. அதிலிருந்து நோக்கினால் வடமேற்குப் பகுதில் லிங்கன் நினைவகமும், தென்கிழக்குப் பகுதியில் ஜெபர்சன் நினைவகமும் அமைந்துள்ளதைக் கண்டு இன்புறலாம்.  

மார்ட்டின் லூதர் கிங் அவர்களின் நினைவகம் அமைந்துள்ள முகவரி 1964 இண்டிப்பெண்டன்சு சாலை என்பதாகும். 1963இல் டாக்டர் கிங் துப்பாக்கிக் குண்டுக்கு இரையானதைத் தொடர்ந்து, அடுத்த ஆண்டில் குடிமைசார் உரிமைகளுக்கான மசோதா சட்டமாக ஏற்றுக்கொள்ளப்பட்ட ஆண்டாகிய 1964ஐ முகவரியாக வைத்துள்ளார்கள்.  

## நினைவக நிலப்பகுதி
மார்ட்டின் லூதர் கிங் அவர்களின் நினைவகம் அமைந்திருக்கும் பூங்கா நான்கு ஏக்கர் பரப்பளவு கொண்டது. சுமார் 20 ஆண்டுகள் தயாரிப்புக் காலத்திற்குப் பின்னரே இந்த நினைவகம் கட்டி எழுப்பப்பட்டது. இது பொதுமக்கள் பார்வைக்கு 2011ஆம் ஆண்டு, ஆகத்து 22ஆம் நாள் திறந்துவைக்கப்பட்டது.  

## மார்ட்டின் லூதர் கிங்கின் புகழ்பெற்ற உரை
1963ஆம் ஆண்டு ஆகத்து மாதம் 22ஆம் நாள், லிங்கன் நினைவகத்தின் படிக்கட்டின் மேல் நின்றுகொண்டு, பல்லாயிரக்கணக்கான மக்கள் முன்னிலையில் மார்ட்டின் லூதர் கிங் "கனவொன்று கண்டேன்" (*I Have a Dream*) என்னும் புகழ்மிற்ற உரையை ஆற்றினார். அந்த உரையின் 48ஆம் ஆண்டு நினைவான 2011, ஆகத்து 22ஆம் நாள் அன்று அந்நினைவகத்தைத் திறந்துவைப்பதாகத் திட்டமிடப்பட்டிருந்தது. ஆனால் அப்போது சுழற்காற்று ஐரீன் பெரும் சேதம் விளைவித்ததால் நினைவகத் திறப்பு விழா அக்டோபர் 16ஆம் நாளுக்குத் தள்ளிவைக்கப்பட்டது. ஆப்பிரிக்க-அமெரிக்க மக்களின் குடிமை உரிமைகளை நிலைநாட்டுவதற்கு ஆதரவாக 1995 அக்டோபர் 16ஆம் நாள் நடந்த "பத்து இலட்சம் மனிதர் உர்வலம்" (*Million Man March*) என்னும் நிகழ்ச்சியின் 16ஆம் ஆண்டு நினைவுநாள் அது. அந்த நாளில் மார்ட்டின் லூதர் கிங் நினைவகம் திறந்துவைக்கப்பட்டது.  

## மார்ட்டின் லூதர் கிங் வரலாறு

<>  

</>
# வார்ப்புரு:Infobox country demographics

}}}}}}}|வயது அமைப்பு}}  

| label13 = 0–14 ஆண்டுகள்  
| data13 = }}  

| label14 = 15–64 ஆண்டுகள்  
| data14 = }}  

| label15 = 18 ஆண்டுக்குள்  
| data15 = }}  

| label16 = 18–44 ஆண்டுகள்  
| data16 = }}  

| label17 = 45–64 ஆண்டுகள்  
| data17 = }}  

| label18 = 65 மற்றும் அதற்கு மேல்  
| data18 = }  

| header19 = }|பாலின விகிதம்}}  

| label20 = மொத்தம்  
| data20 = }  

| label21 = பிறக்கும்போது  
| data21 = }  

| label22 = 15 க்குள்  
| data22 = }  

| label23 = 15–64 ஆண்டுகள்  
| data23 = }}  

| label24 = 65 மற்றும் அதற்கு மேல்  
| data24 = }  

| header25 =  

| label26 = நாட்டினம்  
| data26 = }  

| label27 = பெரும்பான்மை இனக்குழு  
| data27 = }  

| label28 = சிறுபான்மை இனக்குழு  
| data28 = }  

| header29 =  

| label30 = அலுவல்  
| data30 = }  

| label31 = பேசப்படும்  
| data31 = }  
| belowstyle = font-size:90%;  
| below = }  

}}<noinclude>  

</noinclude>
# கில்லட்டின்



**கில்லட்டின்** அல்லது **கில்லெட்டின்** (*guillotine*) மாந்தரின் தலையை வெட்டிக் கொன்று மரண தண்டனை நிறைவேற்றப் பயன்படும் எந்திரம். இதில் ஒரு உயரமான செங்குத்தான சட்டத்தில் ஒரு கூர்மையான கத்தி தொங்கிக் கொண்டிருக்கும். அதன் அடியில் உள்ள பலகையில் தண்டனை விதிக்கப்பட்டவரைக் கட்டி வைப்பர். அவரது கழுத்து கத்தி முனைக்கு நேர் கீழே இருக்கும். கத்தியை அவிழ்த்து விட்டால் வேகாகக் கீழிறங்கி அவரது கழுத்தில் பாய்ந்து தலையை உடனே துண்டித்து விடும்.  

பிரெஞ்சுப் புரட்சியின் போது பிரான்சில் கில்லட்டினின் பயன்பாடு பரவலானது. விரைவாக மரண தண்டனையை நிறைவேற்றும் எந்திரமொன்று தேவைப்பட்டதால் கில்லட்டின் வடிவமைக்கப்பட்டது. புரட்சிகர பிரான்சில் மரண தண்டனை வழிமுறைகளை சீர் திருத்தில் ஜோசப்-இக்னேஸ் கில்லட்டின் எனும் மருத்துவரின் பெயரால் இவ்வியந்திரங்கள் “கில்லட்டின்” என்று அழைக்கப்பட்டன. கில்லட்டின்கள் வெகுஜன நினைவிலும் பரவலர் ஊடகங்களிலும் பிரெஞ்சுப் புரட்சி, பயங்கர ஆட்சி போன்றவற்றுடன் பெரிதும் தொடர்பு படுத்தப்படுகின்றன எனினும் பிரான்சில் 1981 மரண தண்டனை ஒழிக்கப்படும் வரை பயன்படுத்தப்பட்டு வந்தன.
# நல்ல வண்ணம் வாழலாம் (நூல்)



நல்ல வண்ணம் வாழலாம் என்னும் நூல் சுகி. சிவம் என்பவரால் எழுதப்பட்டது. அவர் கல்கி இதழில் எழுதிய சமயக் கட்டுரைகள் பதினாறின் தொகுப்பே இந்நூல் ஆகும். இந்நூலிற்கு சிலம்பொலி சு. செல்லப்பன் அணிந்துரை வழங்கி இருக்கிறார். அவர் அவ்வணிந்துரையில், “சுகி. சிவத்தின் கட்டுரைகள் தம் உட்பொருளைத் தெளிவு வெளிப்படுத்துகின்ற மணிநீர்க் குளங்களாகும்” என இந்நூலில் உள்ள கட்டுரைகளைப் பற்றிக் குறிப்பிட்டுள்ளார்.  

## உள்ளடக்கம்
1. அணிந்துரை – சிலம்பொலி சு. செல்லப்பன்
1. என்னுரை – சுகி. சிவம்
1. நல்ல தொடக்கம்
1. எது வீரம்?
1. பக்திப் பண்ணையில் வீர விவசாயம்
1. படிப்பு வேறு; அறிவு வேறு
1. “எதிர்பாராதே… துன்பப்படாதே!”
1. உங்களது உயரம், உள்ளத்தின் உயரம்
1. உயர்வும் தாழ்வும்
1. இல்லறத்தாருக்கு இரண்டு மந்திரங்கள்
1. நெஞ்சக் கோயில்
1. சுய விமர்சனம் – சுய தரிசனம்
1. குடிசை வாசலில் ஒரு சக்கரவர்த்தி
1. பணம் சம்பாதிப்பது எப்படி?
1. சம்சார சாகரம்
1. கடவுளையே பதறவைத்த கண்ணப்பன்
1. இருமுடி சுமப்பது எதற்கு?
1. திருவடிச் சிறப்பு

## நூலுள் நுவலும் செய்திகள்
- அழகாய் இருக்க ஆசைப்படு. அழகை இழந்தாவது அடுத்தவர்க்குப் பயன்படு
- யார் தலைவனுக்குத் தலைவனோ, அவந்தான் தொண்டருக்குத் தொண்டன்.
- பாதுகாப்பு உடைகள் பயத்தின் வெளிப்பாடு. ஆயுதங்களோ அமைதி இன்மையின் அடையாளம்
- எதிர்க்க எவனுமே இல்லை என்ற மனோநிலையில் அச்சமின்றி ஆயுதமின்றி நிற்பவரே மகாவீரர்.
# பஞ்ச வாத்தியம்



**பஞ்ச வாத்தியம்** (Panchavadyam) இது கேரள மாநிலத்தின் கோயில்களில் ஐந்துவகை இசைக்கருவிகளால் வாசிக்கப்படும் இசை ஆகும்.  

## திமிலை
இது மரத்தினால் செய்யப்பட்டு தோலினால் கட்டப்பட்ட தோற்கருவியாகும். இது பாணி எனவும் அழைக்கப்படுகிறது. மணற்கடிகார வடிவில் இருக்கும் திமிலை இசைக்கருவியானது கேரளா மற்றும் தென்னிந்தியக் கோவில்களில் இசைக்கப்படுகிறது  
## மத்தளம்
தோலக் எனப்படும் மத்தளம். நடுவில் பெரியதாகவும் கடைசியில் சிறியதாகவும் இருக்கும் இக்கருவி இரண்டு கைகளால் இசைக்கப்படுகிறது.  

## இந்தளம்
இது இரண்டு தட்டு வடிவில் அமைந்த உலோகத்தால் செய்யப்பட்ட இதனை இரு கைகளில் பொருத்தி இசைக்கப்படுகிறது.  

## உடுக்கை
தோல் இசைக்கருவியான இதைக் கைகளைக் கொண்டு இசைக்கலாம். உலோகத்தால் அல்லது மரத்தால் செய்யப்பட்ட இரு பக்கங்களும் விரிந்து இடை சிறுத்தும் இருக்கும், இக்கருவி இரண்டு கை விரல்களால் இசைக்கப்படுகிறது  

## கொம்பு
வளைந்த உலோகத்தால் செய்யப்பட்ட இதனை வாயினால் ஊதி இசைக்கப்படுகிறது.
# காரி இரத்தினக் கவிராயர்

**திருமேனி காரி இரத்தினக் கவிராயர்** என்னும் உரைநூல் புலவர் பொ.ஊ. 16-ம் நூற்றாண்டில் வாழ்ந்தவர். **திருமேனி இரத்தினக் கவிராயர்** என்றும் **காரி இரத்தினக் கவிராயர்** என்றும் இவர் அழைக்கப்படுகிறார். ஆழ்வார் திருநகரிக்கு அருகே மூன்று கல் தொலைவிலும் ஸ்ரீவில்லிபுத்தூர் அருகிலும் உள்ள தென் திருப்பேரை என்னும் ஊரில் பிறந்து வாழ்ந்தவர். இவர் திருக்குருகைப் பெருமாள் கவிராயரின் மாணாக்கர் ஆவார். இவரது பெயரில் உள்ள 'காரி' என்பது இவரது தந்தையின் பெயர். காயிலில் வாகனமாலை படிப்பதற்கு அக்காலத்தில் இவருக்கு மானியம் வழங்கப்பட்டிருந்தது. திருமாலை வழிபடும் குடும்பத்தைச் சேர்ந்தவர். எனினும், சைவ நூல்களையும் இவர் தமது உரையில் மேற்கோள் காட்டுகிறார். இவரது ஆசிரியர் திருக்குருகைப் பெருமாள் கவிராயர் 1540–1565 ஆண்டுகளில் வாழ்ந்தவர். எனவே இவரது காலம் 1550–1575 எனக் கொள்ளப்படுகிறது.  

திருக்குறள் நுண்பொருள்மாலை என்னும் பெயரில் குறிப்புரை ஒன்றை இவர் எழுதியுள்ளார்.  
1. நயனப்பத்து
1. பயோதரப்பத்து
என இவர் தமது உரையில் குறிப்பிடும் நூல்களைப் பற்றிய குறிப்பு வேறு எந்த நூலிலும் காணப்படவில்லை. நுண்பொருள்மாலையில் 639 குறள்களுக்கு மட்டுமே அவரது இலக்கண விளக்கம் கிடைத்துள்ளது.  

## அடிக்குறிப்பு
# பிரம்மன் கோயில்கள்



இந்து சமயத்தில் படைக்கும் கடவுளான பிரம்மனுக்கு கோயில்கள் காண்பது அரிது.  

## தொன்ம கதை

பிரம்மனுக்கு கோயில்கள் அரிதாகக் காணப்படுவதற்கு இந்து புராணங்களில் பின்வரும் காரணம் தரப்பட்டுள்ளது. படைக்கும் கடவுளாகிய நான்முக பிரம்மாவுக்கும், காக்கும் கடவுளாகிய திருமாலுக்கும், தங்களில் யார் பெரியவர் விவாதம் உண்டாகி, சிவபெருமானிடம் சென்று தம்மில் யார் பெரியவர் எனக் கேட்க, சிவபெருமான் தனது அடியை அல்லது முடியை உங்களில் யார் கண்டு வருகிறீர்களோ அவர் தான் பெரியவர் எனக் கூற திருமால் வராக அவதாரம் எடுத்து அடியைக்காண பூமியைக் குடைந்து சென்றார். அடியைக் காண இயலாமல் சோர்ந்து திரும்பினார். பிரம்மன் அன்னப் பறவையாக உருவெடுத்து சிவபெருமானது முடியைக் காண உயரப் பறந்து சென்றார். முடியைக் காண இயலாமல் தயங்கி பறக்கும்போது சிவன் தலை முடியில் இருந்து தாழம்பூ கீழே இறங்கி வந்ததை கண்டு, அதனிடம் பிரம்மன் முடியைக் காணும் முயற்சியை விடுத்து, தாழம்பூவிடம் ஒரு பொய் சாட்சி சொல்லும்படி கேட்டுக் கொண்டார். சிவனின் முடியை, பிரம்மன் கண்டதாக சாட்சி சொல்லும்படி கேட்டுக்கொண்டதற்கு இணங்க, தாழம்பூ சாட்சி சொல்ல, பொய் சொன்ன பிரம்ம தேவனுக்கு பூலோகத்தில் ஆலயம் மற்றும் பூசைகள் அமையாதென்றும், பொய்ச்சாட்சி சொன்ன தாழம்பூ சிவ பூசைக்கு உதவாது என்றும் சாபமிட்டார். எனவே பிரம்மனுக்கு அரிதாகவே கோயில்கள் உள்ளன.  

## இந்தியாவில் பிரம்மன் கோயில்கள்
பிரம்மாவுக்கு இந்தியாவில் பன்னிரண்டு கோயில்கள் உள்ளன.  
- இராஜஸ்தான் மாநிலத்தில் புஷ்கர் ஏரிக்கரையில் அமைந்துள்ள மிகப்பழமையான புஷ்கர் பிரம்மன் கோயில் உள்ளது. ஆனால் இக்கோயிலில் குடி கொண்டுள்ள பிரம்மனுக்கு வழிபாடு நடைபெறுவதில்லை.
- குசராத் மாநிலத்தில், சோமநாதபுரம் கோயில் அருகில், இரண்யநதி- கபிலநதி-சரசுவதி நதி ஆகிய மூன்று ஆறுகள் கூடும் இடத்தில், கடற்கரையில் அமைந்திருந்த பிரம்மன கோயில், தற்போது கடலில் மூழ்கி விட்ட்து.
- தமிழ்நாட்டில், கும்பகோணம் நகரில் சரசுவதி-காயத்ரீ சமேதராக பிரம்மன் கோயில் உள்ளது. இந்த கோயிலில் மட்டும் தான் இந்தியாவில், பிரம்மனுக்கு தினசரி பூசை செய்யப்படுகிறது. இதனை ’பிர்மன் கோயில்' என்று உள்ளூரில் கூறுவர்.
- தமிழ்நாட்டில் ஒசூர் நகரில் பிரம்மன் மலையில் பிரம்மனுக்கு கோயில் அமைத்து வழிபாடு நடக்கிறது.
- குருவன் என்ற குருவனம்-நாபிக் கமல தீர்த்தம் என்ற பெயரில் பிரம்மன் கோயில் உள்ளது. ஆனால் இக்கோயிலில் பிரம்மனுக்கு பூசை இல்லை.
- பீகார் மாநிலம், கயாவிற்கு அருகில் பிரம்மயோனிகிரி எனுமிட்த்தில் ’கயாஸ்நீத்’ என்ற பெயரில் பிரம்மனுக்கு கோயில் உள்ளது. ஆனால் பூசை இல்லை.
- குசராத் மாநிலத்தில் நருமதை ஆற்றாங்கரையில் பிரம்மசீலா எனும் இடத்தில் உள்ள பிரம்மன் கோயிலுக்கு பூசை இல்லை.
- தமிழ்நாடு,திருச்சிக்கு அருகில் திருப்பட்டூர் எனுமிடத்தில் பிரம்மன் கோயில் உள்ளது. தினசரி பூசை உண்டு.
- தமிழ்நாடு, நாகப்பட்டினம், நாகப்ஷேத்திரம் எனுமிடத்தில் பிரம்மன் கோயில் உள்ளது.
- மகாராட்டிர மாநிலத்தில், பேக்வா எனுமிடத்தில் பிருத்தாக் என்ற பிரம்மன் கோயில் உள்ளது.
- இராஜ்குரூக் பகுதியில் வைபார் கிரி எனுமிடத்தில் பிரம்மன் கோயில் உள்ளது.
- பேக்வா மாவட்டத்தில், பிருத்தாக் எனுமிடத்தில் பிரம்மன் கோயில் உள்ளது.
- வசந்த காட் எனும் ஊரில் பிரம்மன் கோயில் உள்ளது.
- கோமக்தக் என்ற பகுதியில் காரம்லி எனுமிடத்தில் பிரம்மன் கோயில் உள்ளது.
- ஈரோடு மாவட்டத்தில் காவிரி ஆற்றின் கரையில் அமைந்துள்ள கொடுமுடி என்னும் ஊரில் உள்ள மகுடேஸ்வரர் கோவிலில் பிரம்மா கோயில் உள்ளது.

## வெளிநாட்டு பிரம்மன் கோயில்கள்
- பிரம்மன் கோயில், தாய்லாந்து

## ஆதார நூல்
- மேற்கு வங்கத்தை சார்ந்த பரசுராம் ராஜ் எழுதிய “பரம் ஹொதிஹி” எனும் நூல்
# திருக்குறள் நுண்பொருள்மாலை

**திருக்குறள் நுண்பொருள்மாலை** என்னும் நூல் 16 ஆம் நூற்றாண்டில் வாழ்ந்த காரி இரத்தினக் கவிராயர் என்பவரால் எழுதப்பட்ட உரைநூல் குறிப்பு. இது திருக்குறள் பரிமேலழகர் உரைக்குத் தரும் சிறப்பு விளக்கமாகத் திகழ்கிறது. இது தனி நூலாக வெளிவரவில்லை. எனினும், 'திருக்குறள் உரைவளம்' என்னும் நூலில் இவரது உரை இணைக்கப்பட்டுள்ளது.  

திருக்குறள் நுண்பொருள்மாலையில் காணப்படும் குறிப்புகளில் சில  
- அவாய்நிலை, புணர்ச்சி விகாரம், எச்சம், அன்மொழித்தொகை முதலான இலக்கணப் பகுதிகளுக்கு இவர் விளக்கம் அளித்துள்ளார்.
- தோணி தரை தட்டிற்று என்பதைச் **'சில்லம் தட்டிற்று**<nowiki/>' என்கிறார்.
- திருக்குறள் அறத்துப்பால் உரையில் இவரது குறிப்புகள் மிகுதி.
## அடிக்குறிப்புகள்
# சாங்கோ அன்செயின்டு


இத்திரப்படம் மிகுந்த வரவேற்பினைப் பெற்றது. மேலும் ஐந்து அகாதமி விருதுகளுக்கு பரிந்துரை செய்யப்பட்டது. கிறிஸ்டாஃப் வால்ட்ஸ் தன் நடிப்பிற்காக பல விருதுகளைப் பெற்றார், சிறந்த துணை நடிகருக்கான அகாதமி விருது குறிப்பிடத்தக்கது. டேரண்டினோ சிறந்த திரை இயக்கத்திற்கான அகாதமி விருதினை வென்றார். இதே பகுப்பில் இது அவரது இரண்டாம் அகாதமி விருதாகும். முதல் அகாதமி விருது *பல்ப் ஃபிக்சன்*திரைப்பட திரை இயக்கத்திற்காக வாங்கினார். இத்திரைப்படம் $422 மில்லியன் வருவாயினை ஈட்டியது.  

1850களில் கதை அமைந்துள்ளது. விடுதலையடைந்த அடிமை(பாக்ஸ்) தன் மனைவியையினை அடிமையாளனிடமிருந்து மீட்க வால்ட்சுடன் சேர்ந்து போராடுகிறான்.
# திராவிட இயக்க இதழ்கள் – ஒரு பார்வை



திராவிட இயக்க இதழ்கள் - ஒரு பார்வை என்னும் நூலை திராவிட இயக்க ஆய்வாளரான க. திருநாவுக்கரசு எழுதியிருக்கிறார். இந்நூலில் உள்ள கட்டுரைகள் சங்கொலி இதழில் தொடராக வெளிவந்தவை. அக்கட்டுரைகளைத் தொகுத்து, திராவிட இயக்கத்தைச் சார்ந்த இளைஞர்களின் பயன் கருதி வெளியிடுவதாக இந்நூலின் வெளியீட்டு நோக்கம் பதிப்புரையில் எடுத்துரைக்கப்பட்டு இருக்கிறது.  

## பின்னணி
சென்னைப் பல்கலைக் கழகத்தின் தமிழ் இலக்கியத் துறை, உலகத் தமிழாராய்ச்சி நிறுவனம், டாக்டர் மா. இராசமாணிக்கனார் இதழியல் ஆய்வு மையம் ஆகிய மூன்று அமைப்புகளும் சில திராவிட இயக்க இதழ்களையும் இதழாளர்களையும் தேர்வு செய்து சென்னைப் பல்கலைக் கழகத்தில் இரண்டு கருத்தரங்குகளை நடத்தினர்.  

அவற்றுள் முதல் கருத்தரங்கம் 1998 பிப்ரவரி 6, 7 ஆம் நாள்களிலும் செப்டம்பர் 21, 22 ஆம் நாள்களிலும் நடைபெற்றது. இவ்விரு கருத்தரங்குகளிலும் 26 கட்டுரையாளர்கள் தத்தமது கருத்துரைகளை வழங்கினர். அக்கட்டுரைகளைப் பற்றி சங்கொலியில் க. திருநாவுக்கரசு திறனாய்வுக் கட்டுரைகள் எழுதினார். அவற்றின் தொகுப்பே இந்நூல் ஆகும்.  

## உள்ளடக்கம்
1. நுழையும் முன் . . .
1. திராவிட இயக்க இதழ்களின் பட்டியல்
1. முதல் கருத்தரங்கைப் பற்றிய திறனாய்வு
1. இரண்டாவது கருத்தரங்கைப் பற்றிய திறனாய்வு

## சான்றடைவு
# அக்னி தீர்த்தம்



**அக்னி தீர்த்தம்** இராமநாதபுரம் மாவட்டம், இராமேசுவரத்திலுள்ளது. இது இராமேஸ்வரம் இராமநாதசுவாமி கோயிலில் அமைந்துள்ள 23 தீர்த்தங்களுள் ஒன்றாகும். இந்த தீர்த்தத்தில் ஆண்டுதோறும் இலட்சக்கணக்கானோர் நீராடுகின்றனர்.  

## உப புராணங்களில்
சேது புராணம், ஸ்கந்த புராணம் மற்றும் நாரத புராணங்களில் அக்னி தீர்த்தத்தை குறித்துள்ளது.  

## அமைவிடம்
இராமநாதபுரத்திலிருந்து கிழக்கே 56 கி.மீ தொலைவிலும்,மதுரையிலிருந்து 168 கி.மீ தொலைவிலும் அமைந்துள்ளது. இராமேசுவரம் இராமநாத சுவாமி திருக்கோவிலின் நேர் கிழக்கே வங்காள விரிகுடா கடலினுள் அமைந்துள்ளது.  

## வரலாறு
இராமேசுவரம் தீவின் தென் கோடியான தனுசுகோடியின் கிழக்கு கடற்கரைப் பகுதியே புராணங்களில் அக்னி தீர்த்தமாக் கூறப்பட்டுள்ளது.இங்கு பித்ரு தர்ப்பணம் செய்வது புண்ணியமாக கருதப்படுகிறது.இங்கிருந்து நீரை எடுத்து ஆதி சங்கரர் தற்போதுள்ள அக்னி தீர்த்தத்தில் பிரதிட்டை செய்தார்.  

## இயற்கை எழில்
தனுசுகோடியின் கிழக்கே வங்காளவிரிகுடாவில் மூன்று பக்கம் கடலால் சூழ்ப்பட்டும் ஒரு புறம் நிலமாகவும் அமைந்துள்ளது.இந்த இடம் அமைந்துள்ள இடம் சதுப்பு நிலமாக உள்ளது.சில நேரங்களிள் கடல் அலை அதிகமாகும் பொழுது இந்த நிலப்பரப்பு நீருக்குள் மூழ்கி விடுகிறது.இங்கிருந்து இலங்கை மிக அருகில் உள்ளது.கழுத்தளவு நீரில் இறங்கி நடந்தே இலங்கை சென்று விடலாம் என்று நம்பப்படுகிறது.1964ல் இங்கு ஏற்பட்ட புயலுக்குப் பின் இந்த கடல் பகுதி ஆபத்து நிறைந்த கடல் பகுதியாக அறிவிக்கப்பட்டுள்ளது.
# திருச்செங்காட்டங்குடிப் புராணம்

திருச்செங்காட்டங்குடி என்னும் ஊரில் குடிகொண்டுள்ள சிவபெருமான் மீது பாடப்பட்ட புராணம் **திருச்செங்காட்டங்குடிப் புராணம்**. இது 16 ஆம் நூற்றாண்டில் வாழ்ந்த சைவ எல்லப்ப நாவலர் பாடிய 6 புராண நூல்களில் ஒன்று. 392 பாடல்களைப் கொண்ட இந்த நூல் 11 சருக்கங்களாகப் பாகுபடுத்தப்பட்டுள்ளது. செங்காட்டங்குடி சிறுத்தொண்டர் வாழ்ந்த ஊர்.  

நூலில் உள்ள பாடல் - எடுத்துக்காட்டு  

1  
:மந்திரப்புரி செங்காடு சத்தியபுரி மலரோன்  
:தந்திரப்புரி ஆத்தியின் வனம் தட மதம் கார்  
:முத்து பாற்காபுரி சமுத்திரபுரி முடி சேயர்  
:இந்திரன் மகிழ் கணபதீச்சரம் பேர் என்பாம்  
2  
:வாள் அற்றனர் அயில் அற்றனர் சிலை அற்றனர் வாகைத்  
:தோள் அற்றனர் மார்பு அற்றனர் தொடை அற்றனர் போரின்  
:கோள் அற்றனர் குடல் அற்றனர் இடை அற்றனர் கோடாத்  
:தாள் அற்றனர்கை அற்றனர் மறுகண் வய வீரர்  
## அடிக்குறிப்பு
# திருச்செந்தூர் அகவல்

திருச்செந்தூர் முருகனைப் பாட்டுடைத் தலைவனாக வைத்துப் பாடப்பட்ட நூல் **திருச்செந்தூர் அகவல்**. . இதனைப் பாடியவர் சிற்றம்பல நாடிகள் என வழங்குகின்றனர். இதில் உள்ள சொல்லாட்சி, நடை, கருத்தோட்டம் முதலானவை 14 ஆம் நூற்றாண்டில் வாழ்ந்த சிற்றம்பல நாடிகள் இதனைப் பாடினார் எனக் கொள்ள இடம் தரவில்லை. 16 ஆம் நூற்றாண்டினதாகக் கொள்ள வைக்கிறது.  

#### நூல்
இந்த நூல் 426 அடிகள் கொண்ட ஆசிரியப்பாவால் ஆனது. 'முருகப் பெருமான் எனக்கு மெய்ஞ்ஞானம் புகட்டினார். உலகத்தீரே! நீங்களும் அவனை வழிபட்டுப் பெறுங்கள்' எனக் கூறுவதாக நூல் அமைந்துள்ளது. முதல் 24 அடிகள் அவனது திருவுருவ அழகைப் பாராட்டுகின்றன. மானுடச் சட்டை சாத்தி அருள் வழங்க வந்துள்ளான். 32 அறம் செய்க குண்டலி எழுப்பும் கொள்கை மும்மலமுடைய சகலன் நீ, உன் மலம் நீக்கி அருள மானுட வடிவில் வந்தோம் என முருகன் கூறுதல், - என்றெல்லாம் இந்த நூல் குறிப்பிட்டுச் செல்கிறது.  

பாடல் பகுதி - எடுத்துக்காட்டு  
:ஓங்கும் பரைக்குள் உள் ஒளி ஆகித்  
:தேங்கும் ஆனந்தச் செழுஞ்சுடர் கண்டேன்  
:உள்ளொளிக்கு உவமை ஒன்றும் காணேன்  
:விள்ளவும் தரமோ? மீ மிசை விளங்கித்  
:தெளி படும் சுடரைச் சிவம் என்று உணர்ந்து  
:கண்படு ஞானக் கண்ணினால் கண்டேன்  
:பார்த்திடும் என்னைப் பசை அற விழுங்க  
:ஆர்த்து அதில் வீழ்ந்து ஆனந்தம் ஆனேன்  
:தன்னைத் தந்தான் என்னைக் கவர்ந்தான்  
:பின்னைப் பெறும் ஓர் பேற்றையும் காணேன்  
சாத்திரமும், தோத்திரமும்  
:பத்தாம் திருமுறை திருமந்திரம் நூலுக்குப் பின்னர் வைராக்கிய சதகம், கலைஞான தீபம் முதலான நூல்கள் தோன்றிச் சாத்திரமும் தோத்திமும் கலந்த நூல்களாக விளங்கின. அவற்றிற்குப் பின்னர் இந்த நூலே சாத்திரமும் தோத்திரமும் கலந்து விளங்கும் நூல்.  

## அடிக்குறிப்பு